cyanic-selkie/wikianc huggingface dataset:
Ο Αλχημιστής (μυθιστόρημα)
Θέμα
''Ό, τι και αν κάνει ο άνθρωπος πάνω στη γη, παίζει πάντα τον κύριο λόγο στην ιστορία του κόσμου. Και συνήθως δεν το ξέρει.''
Η κάθε μέρα κυοφορεί την αιωνιότητα.
Μην απαρνιέσαι ποτέ τα όνειρα σου, να ακολουθείς πάντα τα σημάδια.Είναι η δυνατότητα να πραγματοποιήσεις ένα όνειρο που δίνει ενδιαφέρον στη ζωή .
Παραπομπές
Κατηγορία:Βραζιλιάνικα μυθιστορήματα Κατηγορία:Μυθιστορήματα του Πάουλο Κοέλιο Κατηγορία:Μυθιστορήματα φαντασίας Κατηγορία:Μυθιστορήματα του 1988
Φιλώτας
Με το όνομα Φιλώτας ήταν γνωστοί οι:
καθώς και άλλοι
Ο οικισμός:
Λεπτό
Το λεπτό σημειώνεται και με το σύμβολο « ′ » (το οποίο δεν πρέπει να συγχέεται με το διακριτικό τόνος), σε αντίθεση με το δευτερόλεπτο το οποίο σημειώνεται με το σύμβολο « ″ » (δίστονος). Παράδειγμα: 3 λεπτά και 24 δευτερόλεπτα = 3′ 24″. Μία ακόμη εκδοχή, το τρίτονο « ‴ » χρησιμοποιείται στην ωρολογοποιία, όπου συμβολίζει τη γραμμή (γαλλ. ligne), μονάδα μήκους σε χρήση προ του μετρικού συστήματος.
Το γεγονός ότι η ώρα ορίζεται να περιέχει 60 λεπτά προέρχεται πιθανότατα από τους Βαβυλώνιους οι οποίοι χρησιμοποιούσαν σύστημα μέτρησης με βάση το 60.
Κατηγορία:Μονάδες χρόνου Κατηγορία:Νομισματική
Μακεδονικό ονοματολογικό ζήτημα
εναλλ.=|μικρογραφία|Γεωπολιτική διαίρεση της [[Μακεδονία (περιοχή)|ευρύτερης περιοχής της Μακεδονίας, σύμφωνα με τα σύγχρονα δεδομένα. {{legend|#D2DE84|Μακεδονία}} {{legend|#FFC2A0|Βόρεια Μακεδονία}}]] Το Μακεδονικό ονοματολογικό ζήτημα, γνωστό -στην Ελλάδα κυρίως- και ως «Σκοπιανό» ή «Μακεδονικό ζήτημα», αφορά μία αντιπαράθεση, από το 1991, μεταξύ του ελληνικού κράτους και του κράτους της Βόρειας Μακεδονίας, το οποίο αναφερόταν έως τον Φεβρουάριο του 2019 ως πρώην Γιουγκοσλαβική Δημοκρατία της Μακεδονίας (πΓΔΜ). Το ζήτημα αφορά την οριστική εξεύρεση λύσης ως προς την ονομασία της πΓΔΜ και για τη χρήση ή μη του όρου Μακεδονία σε αυτή, καθώς και την καθολικότητα της χρήσης του τελικού ονόματος (χρήση σε εθνικό, διεθνές ή διμερές επίπεδο).
Η Ελλάδα ήταν αντίθετη στο πρώτο συνταγματικό όνομα του γειτονικού της κράτους που ήταν Δημοκρατία της Μακεδονίας (Republika Makedonija) και που υιοθετήθηκε επισήμως το 1991, κυρίως λόγω έλλειψης αποσαφήνισης μεταξύ αυτού του ονόματος και του όμορου ελληνικού γεωγραφικού διαμερίσματος της Μακεδονίας και των συσχετισμών του ονόματος με την ιστορική και πολιτιστική κληρονομιά της Ελλάδας. Επίσης αντιδρούσε έντονα για τη χρήση του όρου Μακεδόνες για τον προσδιορισμό της κύριας εθνότητας του κράτους, τους λεγόμενους Σλαβομακεδόνες, και του όρου μακεδονική για τον προσδιορισμό της επίσημης γλώσσας του, τη λεγόμενη σλαβομακεδονική. Οι διαπραγματεύσεις είχαν φτάσει στο μέγιστο βαθμό διεθνούς διαμεσολάβησης με πολλές προσπάθειες επίλυσης του θέματος, κυρίως μέσω του Οργανισμού Ηνωμένων Εθνών.
Στις 12 Ιουνίου 2018, οι κυβερνήσεις της Ελλάδας και της πΓΔΜ, μετά από μια σειρά διαπραγματεύσεων, υπέγραψαν τη Συμφωνία των Πρεσπών με σκοπό την επίλυση του ζητήματος. Και σύμφωνα με αυτή, η δεύτερη ονομάζεται Δημοκρατία της Βόρειας Μακεδονίας και η Ελλάδα αναγνωρίζει την ιθαγένεια των πολιτών της χώρας αυτής ως Μακεδονική/Πολίτης της Δημοκρατίας της Βόρειας Μακεδονίας και τη γλώσσα ως μακεδονική, στην οποία ωστόσο επισημαίνεται πως ανήκει στις νοτιοσλαβικες γλώσσες. Η συμφωνία κυρώθηκε από τα κοινοβούλια και των δύο χωρών και τέθηκε σε ισχύ στις 12 Φεβρουαρίου 2019, ενώ στη Βόρεια Μακεδονία πραγματοποιήθηκε και σχετικό δημοψήφισμα, το οποίο όμως δεν επικυρώθηκε αν και είχε θετικό ως προς τη συμφωνία αποτέλεσμα, καθώς δεν υπήρχε η απαιτούμενη προσέλευση. Υπήρξαν έντονες διαδηλώσεις και συλλαλητήρια μετά και πριν τη συμφωνία και στις δύο χώρες με τους πολίτες να αρνούνται την αναγνώριση της και να τη χαρακτηρίζουν ως παράνομη.
Στο πλαίσιο της διαπραγμάτευσης υπό την αιγίδα του ΟΗΕ είχαν συζητηθεί ως πιθανές λύσεις διάφορες σύνθετες ονομασίες που περιελάμβαναν τον όρο «Μακεδονία» μαζί με κάποιον γεωγραφικό ή χρονικό προσδιορισμό (Βόρεια, Άνω, Νέα κλπ).
Η προσωρινή ονομασία πρώην Γιουγκοσλαβική Δημοκρατία της Μακεδονίας, η οποία στην αγγλική μεταφράζεται ως former Yugoslav Republic of Macedonia (FYROM), χρησιμοποιούνταν στις διακρατικές σχέσεις όπου εμπλέκονται κράτη που δεν αναγνωρίζουν το συνταγματικό όνομα Δημοκρατία της Μακεδονίας (Republic of Macedonia) και με αυτήν έγινε δεκτή στα Ηνωμένα Έθνη το 1993. Οι περισσότερες χώρες στις διακρατικές τους σχέσεις -εκτός διεθνών οργανισμών- αναγνώριζαν το συνταγματικό όνομα Δημοκρατία της Μακεδονίας, όπως και το σκέτο Μακεδονία που έχει κυριαρχήσει στον καθημερινό λόγο εκτός Ελλάδας. Ωστόσο, όλα τα κράτη μέλη του ΟΗΕ, αλλά και ο ΟΗΕ ως οργανισμός, είχαν συμφωνήσει να αποδεχτούν οποιαδήποτε τελική απόφαση ληφθεί από τις διαπραγματεύσεις μεταξύ των δύο κρατών. Η αντιπαράθεση των δύο χωρών δεν είχε εμποδίσει τις μεταξύ τους στενές εμπορικές συναλλαγές και επενδύσεις, κυρίως από την πλευρά της Ελλάδας, αλλά προκαλεί, ακόμα και μετά τη συμφωνία, έντονες συζητήσεις σε πολιτικό και ακαδημαϊκό επίπεδο και στις δύο πλευρές.
Διαπραγματεύσεις 1991-1995
Από το 1991, έτος ανεξαρτησίας της πΓΔΜ, μέχρι και σήμερα συνεχίζεται η πολιτική και διπλωματική διαμάχη για τη χρήση του ονόματος «Μακεδονία» στο συνταγματικό όνομα της γείτονος.
Η Ελλάδα υποστηρίζει ότι η ονομασία Μακεδονία είναι αναμφίβολα ιστορική και πολιτιστική κληρονομιά. Θεωρεί ότι η ιστορία της Μακεδονίας και ειδικά η συγκεκριμένη ονομασία δεν είναι διαπραγματεύσιμη και ως πατρική ταυτότητα και κληρονομιά δε δύναται να παραχωρηθεί σε τρίτους.
Tov Απρίλιο του 1991 εκλέγεται η πρώτη μετακομμουνιστική πολυκομματική βουλή και ψηφίζεται το νέο Σύνταγμά της νέας αυτής Δημοκρατίας, με την ψήφιση τροπολογιών ισχυουσών Συνταγματικών Διατάξεων, προς τη μετάβαση από καθεστώς σοσιαλιστικής δημοκρατίας, σε καθεστώς δυτικού τύπου δημοκρατίας. Υποστηρίζεται από την Ελλάδα ότι ορισμένα άρθρα του Συντάγματος σχετικά με τη μεταβολή συνόρων, και περί προστασίας σλαβομακεδονικών μειονοτήτων σε γειτονικές χώρες είναι δείγματα αλυτρωτισμού. Επίσης, σχεδίασαν μια νέα σημαία με τον Ήλιο της Βεργίνας.
Η Ελλάδα πιέζει μέσω της τότε ΕΟΚ τη νέα αυτή Δημοκρατία να συμμορφωθεί.
Στις 13 Απριλίου 1992 η Ελλάδα λαμβάνει θέση για το θέμα της ονομασίας του κράτους της γείτονος με την απόφαση του Συμβουλίου των πολιτικών αρχηγών υπό τον τότε Πρόεδρο της Ελληνικής Δημοκρατίας Κωνσταντίνο Καραμανλή, όταν το πρόβλημα του ονόματος πήρε την πλήρη σαφή και ουσιαστική μορφή του και αποφασίστηκε να μην γίνει αποδεκτό κανένα όνομα που θα αναφέρεται στον όρο «Μακεδονία» ή παράγωγά του.
Στις 27 Ιουνίου του ιδίου έτους, στο Ευρωπαϊκό Συμβούλιο Κορυφής της Λισαβόνας, η Ευρώπη δήλωσε την υποστήριξή της στις Ελληνικές θέσεις. Η αναγνώριση της νέας αυτής Δημοκρατίας από την Ελλάδα και την τότε ΕΟΚ συνδέεται με τις εξής προϋποθέσεις:
Την 8 Απριλίου 1993, αναγνωρίστηκε στα Ηνωμένη Έθνη (με την Απόφαση 817/1993 του Συμβουλίου Ασφαλείας (του ΟΗΕ) ) με την προσωρινή ονομασία της πρώην Γιουγκοσλαβικής Δημοκρατίας της Μακεδονίας, χωρίς το δικαίωμα ανάρτησης σημαίας. Η πΓΔΜ έχει επισήμως αποδεχθεί ότι το όνομα του κράτους αποτελεί αντικείμενο διαπραγματεύσεων.
Οι δύο χώρες (πΓΔΜ και Ελλάδα) ξεκίνησαν διαπραγματεύσεις υπό την αιγίδα του ΟΗΕ για την τελική ονομασία του κρατιδίου.
Κατά τη διάρκεια διαπραγματεύσεων το 1993 ο όρος Σλαβομακεδονία ή Σλαβική Μακεδονία προωθήθηκε από τον Κωνσταντίνο Μητσοτάκη, τον Κίρο Γκλιγκόροφ και τον Σλόμπονταν Μιλόσεβιτς. Την ίδια περίοδο ετέθησαν προς συζήτηση και άλλες συμβιβαστικές λύσεις, μεταξύ των οποίων η από τον Πρέσβυ ε. τ. Εμμανουήλ Γκίκα προταθείσα, σύνθετη ονομασία "Μακεδοσλαβία".
Την 16 Φεβρουαρίου 1994 η Ελλάδα αποφάσισε τον οικονομικό αποκλεισμό (εμπάργκο) της πΓΔΜ και τη διακοπή λειτουργίας του Γενικού Προξενείου της Ελλάδας στα Σκόπια, ως μέσο πίεσης για την αποδοχή των ελληνικών όρων.
Αρχίζουν οι πιέσεις από τους μεσολαβητές για άρση του εμπάργκο. Η Ελλάδα παραπέμπεται στο Ευρωπαϊκό Δικαστήριο. Το Δικαστήριο όμως δεν κάνει δεκτό το αίτημα για λήψη ασφαλιστικών μέτρων κατά της Ελλάδας.
Την περίοδο αυτή διώχθησαν στην Ελλάδα ποινικά μέλη αριστερών και αντιεθνικιστικών οργανώσεων που διένειμαν υλικό που προπαγάνδιζε την αναγνώριση και τη συνεργασία της Ελλάδας με τη γειτονική χώρα.
Η ενδιάμεση συμφωνία του 1995
Η Αμερική εντείνει τις πιέσεις της για άρση του ελληνικού εμπάργκο και στις 4 Σεπτεμβρίου 1995 από τα Σκόπια ο τότε υφυπουργός Εξωτερικών των Η.Π.Α. Ρίτσαρντ Χόλμπρουκ, από την Αθήνα ο τότε πρέσβης Τόμας Μίλερ και από την Ουάσινγκτον ο τότε εκπρόσωπος του Στέιτ Ντιπάρτμεντ Νίκολας Μπερνς, ανακοινώνουν ταυτόχρονα την επίτευξη συμφωνίας Ελλάδας – πΓΔΜ για απευθείας διάλογο υπό την αιγίδα του Σάιρους Βανς, με σκοπό την υπογραφή μιας «ενδιάμεσης» συμφωνίας.
Στις 13 Σεπτεμβρίου στη Νέα Υόρκη των Η.Π.Α., υπογράφεται η Ενδιάμεση Συμφωνία από τον τότε υπουργό Εξωτερικών της Ελλάδας κ. Παπούλια και τον τότε υπουργό Εξωτερικών της πΓΔΜ κ. Τσερβενκόφσκι και προβλέπει:
Ενώ μέχρι να βρεθεί μόνιμη και τελική λύση συμφωνήθηκε να χρησιμοποιείται η προσωρινή ονομασία «πΓΔΜ» (πρώην Γιουγκοσλαβική Δημοκρατία της Μακεδονίας) με την οποία έγινε δεκτή και στον ΟΗΕ (στις 7/4/1993 με την Απόφαση 817/1993 του Συμβουλίου Ασφαλείας).
Στις 12 Οκτωβρίου, το Μόνιμο Συμβούλιο του ΟΑΣE αποφασίζει, με τη σύμφωνη γνώμη της Ελλάδας, την ένταξη των Σκοπίων με την αγγλική ονομασία former Yugoslav Republic of Macedonia ή με τη συντομογραφία fYROM.
Οι δύο χώρες (πΓΔΜ και Ελλάδα) άρχισαν ξανά διαπραγματεύσεις υπό την αιγίδα του ΟΗΕ για την τελική ονομασία του κρατιδίου.
Εξελίξεις τη δεκαετία του 2000
Σύμφωνα με ρεπορτάζ της εφημερίδας Το Παρόν, η Ακαδημία Αθηνών συζήτησε σε μία κλειστή συνεδρίαση το ζήτημα το 2004 και εισηγήθηκε στον Έλληνα Υπουργό Εξωτερικών Πέτρο Μολυβιάτη την αποδοχή της ονομασίας «Σλαβομακεδονία» και κατά δεύτερον την ονομασία «Νέα Μακεδονία» ως την «ολιγότερο επιβλαβή λύση».
Το 2007, όταν Υπουργός Εξωτερικών ήταν πλέον η Ντόρα Μπακογιάννη, η ελληνική κυβέρνηση είχε την πρόθεση διεξαγωγής συνομιλιών για την επίλυση του ζητήματος στο τέλος του έτους μετά τις σχεδιαζόμενες εκλογές, αλλά η εθνικιστική προπαγάνδα της κυβέρνησης Γκρούεφσκι, με τη μετονομασία του αεροδρομίου και την ανέγερση αγαλμάτων, που προκάλεσε την αντίδραση κυρίως ψηφοφόρων στη βόρεια Ελλάδα, ανέστειλε την έναρξή τους. Η Μπακογιάννη δήλωσε τη θέση της υπέρ της αναβολής ένταξης της πρώην Γιουγκοσλαβικής Δημοκρατίας της Μακεδονίας στο ΝΑΤΟ για το 2009 στον αμερικανο πρεσβευτή, ο οποίος διαφώνησε. Μία εβδομάδα πριν τις βουλευτικές εκλογές του 2007 ο Καραμανλής εξήγγειλε ότι θα έθετε βέτο στην ένταξη της γειτονικής χώρας στο ΝΑΤΟ αν δεν είχε επιλυθεί προηγουμένως το ζήτημα της ονομασίας της. Στις προγραμματικές δηλώσεις της νέας κυβέρνησης μετά τις εκλογές η Μπακογιάννη εξήγγειλε τη θέση της κυβέρνησης υπέρ μιας σύνθετης ονομασίας. Σε συνάντηση με τον Αμερικανό πρεσβευτή τον Ιανουάριο του 2008 ο Καραμανλής δήλωσε ότι θα αποδεχόταν οποιαδήποτε σύνθετη ονομασία με δεύτερο συνθετικό τη λέξη «Μακεδονία» ή την υιοθέτηση μιας διπλής ονομασίας, αν η σύνθετη ονομασία χρησιμοποιούνταν από τις ΗΠΑ και σε όλους τους διεθνείς οργανισμούς. Το Μάρτιο η Μπακογιάννη διαμήνυσε στον αμερικανό πρεσβευτή την ανάγκη εύρεσης μιας οριστικής σύνθετης ονομασίας με πρώτο συνθετικό το "Άνω" ή το "Νέα" που θα ίσχυε έναντι όλων (erga omnes). Σε συζήτηση στη Βουλή των Ελλήνων τον Απρίλιο του 2008 με τη θέση της κυβέρνησης Καραμανλή υπέρ μιας σύνθετης ονομασίας συντάχθηκαν όλα τα κοινοβουλευτικά κόμματα εκτός από το Λαϊκό Ορθόδοξο Συναγερμό.
Τον Απρίλιο του 2008 πραγματοποιήθηκε στο Βουκουρέστι της Ρουμανίας η μεγαλύτερη στην ιστορία της Βορειοατλαντικής Συμμαχίας, Σύνοδος Κορυφής του ΝΑΤΟ. Ανάμεσα στα θέματα που συζητήθηκαν ήταν η διεύρυνση της Συμμαχίας και, συνεπώς, η αίτηση της Πρώην Γιουγκοσλαβικής Δημοκρατίας της Μακεδονίας να ενταχθεί σε αυτήν. Παρά τις πιέσεις των Ηνωμένων Πολιτειών της Αμερικής, ο Έλληνας πρωθυπουργός Κώστας Καραμανλής στο επίσημο δείπνο εργασίας της πρώτης ημέρας της συνόδου, ξεκαθάρισε ότι η Ελλάδα δεν μπορεί να δεχθεί την ένταξη της ΠΓΔΜ στο ΝΑΤΟ από τη στιγμή που δεν έχει εξευρεθεί αμοιβαία αποδεκτή λύση στο ζήτημα του ονόματος. Επιπλέον, ο Έλληνας Πρωθυπουργός τόνισε ότι οποιαδήποτε λύση βρεθεί θα πρέπει να έχει την έγκριση από το Συμβούλιο Ασφαλείας του ΟΗΕ και να είναι μόνιμη και όχι προσωρινή. Την ελληνική θέση στήριξε η Ιταλία, η Ισπανία, η Πορτογαλία, Γερμανία και η Γαλλία. Μάλιστα ο Γάλλος πρόεδρος Νικολά Σαρκοζί δήλωσε χαρακτηριστικά: ''«Είμαστε αλληλέγγυοι με τους Έλληνες, πιστεύουμε ότι πρέπει να βρεθεί λύση. Έχω Ουγγαρέζικες ρίζες, αλλά έχω και Ελληνικές και τις αποδέχομαι πλήρως»''. Την αντίθεσή τους στη στάση της Ελλάδας έδειξαν οι ΗΠΑ, η Τουρκία, η Σλοβενία, η Τσεχία, η Εσθονία και η Λιθουανία, ενώ οι υπόλοιπες χώρες κράτησαν ουδέτερη στάση.
Για το θέμα αυτό, ο εκπρόσωπος του τύπου του ΝΑΤΟ, Τζέιμς Απατουράι, δήλωσε: «Η Ελλάδα ξεκαθάρισε πως παρά το γεγονός ότι θα επιθυμούσε και η ίδια να δει το συντομότερο δυνατό την ΠΓΔΜ να εντάσσεται στο ΝΑΤΟ, δεν είναι δυνατόν να συναινέσει στο βαθμό που παραμένει ανεπίλυτο το ζήτημα της ονομασίας». Ο πρόεδρος των ΗΠΑ, Τζωρτζ Μπους εξέφρασε τη λύπη του για τη μη πρόσκληση της ΠΓΔΜ, εκφράζοντας παράλληλα την ευχή για γρήγορη λύση. Το τελικό ανακοινωθέν της Συνόδου ανέφερε ότι η ένταξη της ΠΓΔΜ εξαρτάται από την επίλυση του προβλήματος της ονομασίας και ότι αυτό εύχονται (οι 26 ηγέτες) να γίνει σύντομα. Ο γ.γ. του ΝΑΤΟ Γιαπ ντε Χοπ Σέφερ δήλωσε: «Συμφωνήσαμε ότι η πρόσκληση στη ΠΓΔΜ θα υπάρξει μόλις επιτευχθεί μία αμοιβαία αποδεκτή λύση για το ζήτημα της ονομασίας».
Ακόμη, στο θετικό έργο της κυβέρνησής του στα εθνικά θέματα, και ιδιαίτερα στον ίδιο τον Κώστα Καραμανλή, πιστώνεται η προβολή βέτο στη Σύνοδο Κορυφής του ΝΑΤΟ στο Βουκουρέστι στη συμμετοχή της πρώην Γιουγκοσλαβικής Δημοκρατίας της Μακεδονίας στη Βορειοατλαντική συμμαχία, λόγω της μη επίλυσης του θέματος της ονομασίας. Με το βέτο αυτό εδραιώθηκε η κόκκινη γραμμή της Ελλάδας που διατυπώνεται σε μόνο μια ονομασία erga omnes (που να ισχύει έναντι πάντων στο εσωτερικό και εξωτερικό της ενδιαφερόμενης χώρας) και με κριτήριο τον γεωγραφικό προσδιορισμό και κωδικοποιείται με τον όρο «μία ονομασία για όλες τις χρήσεις».
Ελληνικό βέτο για την είσοδο στο ΝΑΤΟ του 2008
Τον Απρίλιο του 2008 η Ελλάδα άσκησε βέτο     στην ένταξη της όμορης χώρας στο ΝΑΤΟ, κατά τη σύνοδο κορυφής στο Βουκουρέστι. Τελικά, η αίτηση ένταξης απορρίφθηκε ομόφωνα από τα μέλη του ΝΑΤΟ.
Στις 21 Μαρτίου 2011 η πΓΔΜ ξεκίνησε προφορική διαδικασία προσφυγής κατά Ελλάδας στο Δικαστήριο της Χάγης, η οποία κατατέθηκε στις 13 Νοεμβρίου 2008. Στην προσφυγή επικαλείται την παραβίαση από την Ελλάδα του Άρθρου 11 της Ενδιάμεσης Συμφωνίας μεταξύ των χωρών που υπογράφηκε το 1995. Σύμφωνα με το άρθρο αυτό η Ελλάδα συμφωνεί να μην προβάλλει αντιρρήσεις στην αίτηση της πΓΔΜ σε συμμετοχή σε οργανισμούς στις οποίες η Ελλάδα είναι ήδη μέλος (όπως ΝΑΤΟ ή Ευρωπαϊκή Ένωση), με αιτιολογία τη μή συμφωνία για το όνομα. Το Δικαστήριο στις 5 Δεκεμβρίου 2011 καταδίκασε την Ελλάδα για τις επίσημες δηλώσεις, κατά τη σύνοδο κορυφής του Βουκουρεστίου, όπου ουσιαστικά αρνούνταν την ένταξη της πΓΔΜ στο ΝΑΤΟ, λόγω της μη εύρεσης λύσης για το όνομα. Η γερμανική εφημερίδα Süddeutsche Zeitung δημοσίευσε άρθρο «15:1 για τη “Μακεδονία”» και υπότιτλο «Επιτυχία για το βαλκανικό κράτος στη διαμάχη του ονόματος με την Ελλάδα», παρόλο που η απόφαση του δικαστηρίου δεν αφορά τη διαμάχη για την ονομασία καθαυτή. Η πολιτική της Ελλάδος, στην άσκηση βέτο δέχτηκε αρνητική κριτική σε άρθρα στον διεθνή, αλλά και σε μερίδα του ελληνικού τύπου. Ο πρωθυπουργός της πΓΔΜ Νίκολα Γκρούεφσκι, σε ομιλία του δήλωσε ότι η απόφαση του Διεθνούς Δικαστηρίου της Χάγης δίνει το "το δικαίωμα να χρησιμοποιεί η πΓΔΜ το όνομα «Δημοκρατία της Μακεδονίας» στην επικοινωνία μας με τους διεθνείς οργανισμούς και σε διμερές επίπεδο".
Η κυβέρνηση της πΓΔΜ διακήρυττε ότι περισσότερες από 130 χώρες έχουν αναγνωρίσει τη χώρα με το συνταγματικό της όνομα, ανάμεσα τους η Βουλγαρία, η Τουρκία, η Ρωσία, η Κίνα, οι ΗΠΑ και ο Καναδάς, που θα χρησιμοποιεί τη συνταγματική της ονομασία μόνο στις διμερείς τους σχέσεις.
Διαπραγματεύσεις 2017-2018
Στις διαπραγματεύσεις έχει προσκληθεί και ο ειδικός διαμεσολαβητής του ΟΗΕ. Οι ονομασίες που είχαν προταθεί από το διαμεσολαβητή Μάθιου Νίμιτς ήταν οι παρακάτω: «Δημοκρατία της Νέας Μακεδονίας», «Δημοκρατία της Βόρειας Μακεδονίας», «Δημοκρατία της Άνω Μακεδονίας», «Δημοκρατία της Μακεδονίας του Βαρδάρη», «Δημοκρατία της Μακεδονίας (Σκόπια)». Κάποιες από αυτές θεωρήθηκαν συζητήσιμες από τις δύο κυβερνήσεις. Ο Νίμιτς είχε δηλώσει ότι μετά από 25 χρόνια δεν θεωρεί ρεαλιστικό να υπάρξει μια λύση που δεν θα περιλαμβάνει το όνομα «Μακεδονία».
Ο υπουργός εξωτερικών της Ελλάδας, Νίκος Κοτζιάς, εκδήλωσε προτίμηση για σύνθετη ονομασία με γεωγραφικό ή χρονικό προσδιορισμό στα σλαβικά, ενιαία. Ο πρωθυπουργός της πΓΔΜ είχε δηλώσει έτοιμος να αποδεχθεί σύνθετη ονομασία με γεωγραφικό προσδιορισμό. Τόσο στο εσωτερικό της Ελλάδας, όσο και της πΓΔΜ υπήρξαν αντιδράσεις προς οποιαδήποτε τέτοια λύση. Συγκεκριμένα, από τα κόμματα της ελληνικής Βουλής, ο ΣΥΡΙΖΑ, το κύριο κυβερνητικό κόμμα, μαζί με τη Νέα Δημοκρατία, τη Δημοκρατική Συμπαράταξη, το ΚΚΕ και το Ποτάμι, επιδίωκαν (ή δεν απέκλειαν) τη λύση μίας σύνθετης ονομασίας erga omnes, με επιθετικό ή χρονικό προσδιοριμό στον όρο "Μακεδονία", ως την ενδεδειγμένη ή ρεαλιστική επιλογή. Αυστηρώς αντίθετοι σε ένα τέτοιο ενδεχόμενο καθώς και σε οποιαδήποτε λύση όπου εμπεριέχεται ο όρος "Μακεδονία" στο όνομα της γειτονικής χώρας, εμφανίζονται το έτερο κυβερνητικό κόμμα των Ανεξαρτήτων Ελλήνων, η Χρυσή Αυγή και η Ένωση Κεντρώων. Στην περίπτωση της πΓΔΜ υπήρχε η εκτίμηση πως ο πρωθυπουργός Ζάεφ και η παράταξή του δεν μπορούσε να συγκεντρώσει την απαιτούμενη, αυξημένη πλειοψηφία για μια αναθεώρηση του συντάγματος προκειμένου να αλλάξει το συνταγματικό όνομα της χώρας ή να έχει θετικό αποτέλεσμα σε ένα δημοψήφισμα, κάτι στο οποίο βασιζόταν η αντιπολίτευση για την αποτυχία των διαπραγματεύσεων.
Συλλαλητήρια του 2018
Τον Ιανουάριο και Φεβρουάριο του 2018, διοργανώθηκαν, από παμμακεδονικές οργανώσεις, δύο συλλαλητήρια σε Θεσσαλονίκη και Αθήνα, με εκατοντάδες χιλιάδες συμμετέχοντες και με βασικό αίτημα διοργανωτών και διαδηλωτών τη μη αποδοχή του όρου «Μακεδονία» σε μελλοντική ονομασία της ΠΓΔM.
Στις 4 Φεβρουαρίου 2018 πραγματοποιήθηκε αντίστοιχο συλλαλητήριο στην Αθήνα, στην Πλατεία Συντάγματος. Σύμφωνα με εκτίμηση της αστυνομίας, οι διαδηλωτές ήταν 140 χιλιάδες (στις 12:00) αλλά οι διοργανωτές έκαναν λόγο για μέχρι και 1,5 εκατομμύριο. Κυρίως ομιλητές ήταν ο Μίκης Θεοδωράκης, ο Μητροπολίτης Χίου Ψαρών και Οινουσσών Μάρκος Βασιλάκης και ο Γεώργιος Πατούλης. Ομιλητές επίσης ήταν και οι εκπρόσωποι συλλόγων. Πραγματοποιήθηκαν επίσης συλλαλητήρια στη Δράμα, στην Καβάλα με αριθμό συμμετεχόντων περίπου 30 άτομων, και στο Αίγιο. Στο εξωτερικό, συλλαλητήρια πραγματοποιήθηκαν στο Λονδίνο, στη Στουτγκάρδη, στη Φρανκφούρτη, και στη Μελβούρνη.
Στις 6 Ιουνίου 2018 πραγματοποιήθηκε νέος κύκλος πολλών συγκεντρώσεων.
Συμφωνία των Πρεσπών
Στις 12 Ιουνίου 2018 ανακοινώθηκε συμφωνία ανάμεσα στην Ελλάδα και την πΓΔΜ όσον αφορά την ονομασία της δεύτερης. Οι δύο χώρες συμφώνησαν στη χρήση του Republika Severna Makedonija (Ρεπούμπλικα Σέβερνα Μακεντόνιγια), δηλαδή Δημοκρατία της Βόρειας Μακεδονίας. Η ΠΓΔΜ συμφώνησε να αλλάξει τη συνταγματική της ονομασία για όλες τις χρήσεις ενώ το νέο όνομα θα ισχύει erga omnes (έναντι όλων) τόσο στο εξωτερικό όσο και στο εσωτερικό, πράγμα που σημαίνει ότι η χώρα οφείλει να αναθεωρήσει το Σύνταγμά της μέχρι το τέλος του 2018. Στη συμφωνία έγινε σαφές ότι οι κάτοικοι της Βόρειας Μακεδονίας δεν έχουν οποιαδήποτε σχέση με τον αρχαίο Ελληνικό πολιτισμό και ότι η γλώσσα τους είναι μέρος της Σλαβικής οικογένειας.
Διαδικασία εφαρμογής της Συμφωνίας
Στις 5 Ιουλίου 2018 η συμφωνία των Πρεσπών επικυρώθηκε από το κοινοβούλιο της πΓΔΜ με 69 ψήφους υπέρ.
Στις 11 Ιουλίου, το ΝΑΤΟ κάλεσε την πΓΔΜ να ξεκινήσει συνομιλίες για την ένταξη στη Συμμαχία, ως το 30ο μέλος.
Στις 30 Ιουλίου, το κοινοβούλιο της πΓΔΜ ενέκρινε το σχέδιο για τη διεξαγωγή ενός μη δεσμευτικού δημοψηφίσματος σχετικά με την αλλαγή του ονόματος της χώρας, που τελικά πραγματοποιήθηκε στις 30 Σεπτεμβρίου.
Δημοψήφισμα της 30 Σεπτεμβρίου 2018
Στις 30 Ιουλίου 2018 το κοινοβούλιο της πΓΔΜ αποφάσισε τη διεξαγωγή δημοψηφίσματος στις 30 Σεπτεμβρίου για το ζήτημα του ονόματος. Το ερώτημα που τέθηκε στους ψηφοφόρους ήταν:
«Υποστηρίζετε την υποψηφιότητα στην Ευρωπαϊκή Ένωση και το ΝΑΤΟ, αποδεχόμενοι τη συμφωνία μεταξύ της Δημοκρατίας της Μακεδονίας και της Δημοκρατίας της Ελλάδας;»
Η κυβέρνηση Ζόραν Ζάεφ υποστήριξε το ΝΑΙ, την αποδοχή της συμφωνίας των Πρεσπών μεταξύ της πΓΔΜ και της Ελλάδας για το όνομα «Βόρεια Μακεδονία».
Η αντιπολίτευση, το κόμμα Εσωτερική Μακεδονική Επαναστατική Οργάνωση - Δημοκρατικό Κόμμα για τη Μακεδονική Εθνική Ενότητα απείλησε να σαμποτάρει το δημοψήφισμα, ζητώντας από τους υποστηρικτές του να μην ψηφίσουν. Στις αρχές όμως του Σεπτεμβρίου, ο αρχηγός του κόμματος Χρίστιαν Μιτσκόσκι, ζήτησε από τους ψηφοφόρους να ψηφίσουν κατά συνείδηση, σημειώνοντας ότι το κόμμα του θα αποδεχτεί και τις δυο απόψεις.
Στο δημοψήφισμα, το 91% των ψηφοφόρων ψήφισε υπέρ της συμφωνίας με προσέλευση 37%, αλλά δεν επικυρώθηκε λόγω της συνταγματικής απαίτησης για προσέλευση 50%. Ωστόσο η κυβέρνηση προώθησε τη διαδικασία της συνταγματικής αλλαγής στο κοινοβούλιο.
Συνταγματική αναθεώρηση
Στις 15 Οκτωβρίου ξεκίνησε στο κοινοβούλιο της πΓΔΜ η διαδικασία για την αλλαγή του ονόματος. Η πρόταση για συνταγματική αναθεώρηση απαιτεί την ψήφο 80 βουλευτών (τα δύο τρία της αποτελούμενης από 120 έδρες βουλής). Κατά την 3η μέρα της συζήτησης, οι βουλευτές του αντιπολιτευόμενου VMRO αποχώρησαν από τη συζήτηση, δηλώνοντας ότι στο σύνολό τους δεν θα ψηφίσουν τις προτεινόμενες αλλαγές και εκτιμώντας ότι αυτές δεν θα γίνουν δεκτές από τη Βουλή. Στις 19 Οκτωβρίου το κοινοβούλιο ψήφισε την έναρξη της διαδικασίας μετονομασίας της χώρας σε «Βόρεια Μακεδονία», καθώς βρέθηκαν 80 βουλευτές που ψήφισαν υπέρ της συνταγματικής αναθεώρησης. Στις 2 Δεκεμβρίου ψηφίστηκαν οι πρώτες δύο από τις συνολικά τέσσερις τροπολογίες, συμπεριλαμβανομένης και εκείνης με την οποία οι λέξεις «Δημοκρατία της Μακεδονίας» αλλάζουν με τις λέξεις «Δημοκρατία της Βόρειας Μακεδονίας» και η λέξη «Μακεδονία» αλλάζει με τη λέξη «Βόρεια Μακεδονία» Η προβλεπόμενη αναθεώρηση διατάξεων του συντάγματος της πρώην Γιουγκοσλαβικής Δημοκρατίας της Μακεδονίας ολοκληρώθηκε στις 11 Ιανουαρίου 2019. Στις 25 Ιανουαρίου 2019 η συμφωνία υπερψηφίστηκε και από το ελληνικό κοινοβούλιο. Στις 12 Φεβρουαρίου 2019, η Συμφωνία των Πρεσπών τέθηκε σε ισχύ και δεν μπορεί να αντικατασταθεί από κάποια άλλη συμφωνία ή συνθήκη και δεν μπορεί να ανακληθεί. Οι διατάξεις της είναι νομικά δεσμευτικές και για τα δύο μέρη από άποψη Διεθνούς Δικαίου και θα παραμείνει σε ισχύ επ' αόριστον, εκτός εάν τροποποιηθεί με αμοιβαία συμφωνία των δύο πλευρών.
Ελληνική θέση
Το συνταγματικό όνομα της χώρας «Δημοκρατία της Μακεδονίας» και το σύντομο όνομα «Μακεδονία» όταν αναφέρεται στη χώρα που χρησιμοποιούνταν ως και την επικύρωση της Συμφωνίας των Πρεσπών, μπορεί να θεωρηθεί προσβλητικό από τους Έλληνες. Η ελληνική κυβέρνηση χρησιμοποιούσε επίσημα την προσωρινή αναφορά των Ηνωμένων Εθνών για τη χώρα ("Πρώην Γιουγκοσλαβική Δημοκρατία της Μακεδονίας"), η οποία χρησιμοποιούνταν επίσης από πολλούς άλλους διεθνείς οργανισμούς. Το Υπουργείο Εξωτερικών της Ελλάδας περιέγραφε τις ανησυχίες του ως εξής: "Το θέμα της ονομασίας της Πρώην Γιουγκοσλαβικής Δημοκρατίας της Μακεδονίας δεν είναι μόνο μια διαμάχη για τα ιστορικά γεγονότα ή τα σύμβολα. Αφορά τη συμπεριφορά ενός κράτους μέλους του ΟΗΕ, της πρώην Γιουγκοσλαβικής Δημοκρατίας της Μακεδονίας, το οποίο παραβιάζει τις θεμελιώδεις αρχές της διεθνούς τάξης · συγκεκριμένα, τον σεβασμό των σχέσεων καλής γειτονίας, της κυριαρχίας και της εδαφικής ακεραιότητας. Το ζήτημα της ονομασίας είναι επομένως ένα πρόβλημα με περιφερειακές και διεθνείς διαστάσεις που συνίσταται στην προώθηση των αλυτρωτικών και εδαφικών φιλοδοξιών της Πρώην Γιουγκοσλαβικής Δημοκρατίας της Μακεδονίας, κυρίως μέσω της παραχάραξης της ιστορίας και του σφετερισμού της εθνικής, ιστορικής και πολιτιστικής κληρονομιάς της Ελλάδας. ... Οι ρίζες του ονόματος της ονομασίας πηγαίνουν πίσω στα μέσα της δεκαετίας του 1940, όταν, ύστερα από τον Δεύτερο Παγκόσμιο Πόλεμο, ο αρχηγός της Γιουγκοσλαβίας Τίτο χώρισε από τη Σερβία την περιοχή που μέχρι τότε ήταν γνωστή ως Βαρντάρσκα Μπανόβινα (σημερινή Πρώην Γιουγκοσλαβική Δημοκρατία της Μακεδονίας), που της έδωσε το καθεστώς μιας ομοσπονδιακής μονάδας της νέας Σοσιαλιστικής Ομοσπονδιακής Δημοκρατίας της Γιουγκοσλαβίας, μετονομάζοντάς την αρχικά σε «Λαϊκή Δημοκρατία της Μακεδονίας» και αργότερα σε «Σοσιαλιστική Δημοκρατία της Μακεδονίας». Ταυτόχρονα, άρχισε να καλλιεργεί την ιδέα ενός ξεχωριστού και διακριτού 'μακεδονικού έθνους'. ..."
Ο πρώην πρωθυπουργός και ηγέτης του κυβερνώντος κόμματος ΠΑΣΟΚ Γιώργος Παπανδρέου δήλωσε ότι όταν ήταν Υπουργός Εξωτερικών τον Ιανουάριο του 2002, ήταν κοντά σε μια συμφωνία με την ηγεσία των Σκοπίων για τη χρήση του Горна Македонија («Γκόρνα Μακεντονίγια», «Άνω Μακεδονία» στα σλαβικά). Τα υπόλοιπα κόμματα και ο Πρόεδρος της Δημοκρατίας της Ελλάδας, όπως είπε, ενημερώθηκαν, αλλά η πρόταση απέτυχε επειδή είχε ξεσπάσει η εξέγερση των Αλβανών της πΓΔΜ το 2001. Η Ακαδημία Αθηνών συμπεραίνει:
"Η υιοθέτηση ενός σύνθετου ονόματος με γεωγραφικό προσδιορισμό και με σεβασμό στη διάκριση μεταξύ αρχαίας Μακεδονίας και πολιτείας της ΠΓΔΜ θα εξυπηρετούσε τόσο την αλήθεια όσο και τις σημερινές ανάγκες της γεωγραφικής περιοχής και της ευρύτερης περιοχής που την περιβάλλει. Το ελληνικό ενδιαφέρον δείχνει την ανησυχία της κοινής γνώμης απέναντι σε αδιάλλακτες προκλήσεις εκ μέρους των Σκοπίων που τείνουν -όπως είναι προφανές ακόμη και στα σχολικά εγχειρίδια- όχι μόνο να καταστήσουν κατάλληλη, αλλά και να μονοπωλήσουν την ιστορία, τα πολιτιστικά επιτεύγματα, τα σύμβολα - συμπεριλαμβανομένων των αρχαίων - των μνημείων και των προσωπικοτήτων που δραστηριοποιούνταν στην περιοχή της Μακεδονίας στο παρελθόν. Είναι αυτονόητο ότι η έκφραση καλής θέλησης εκ μέρους οποιασδήποτε ελληνικής κυβέρνησης δεν αρκεί για να ξεπεραστεί το γεγονός ή τα αποτελέσματα εθνικιστικών υπερβολών παρόμοιων με αυτές που καλλιεργήθηκαν επιμελώς κατά τη μεταπολεμική περίοδο."
Σλαβομακεδονική θέση
Οι Σλαβομακεδόνες απέρριπταν πολλές από τις αντιρρήσεις της Ελληνικής πλευράς ισχυριζόμενοι λάθη στις ελληνικές αξιώσεις, και εστιάζοντας στο δικαίωμα αυτοπροσδιορισμού και αυτοδιάθεσης.
Σύμφωνα με διαδοχικές κυβερνήσεις στα Σκόπια, η διατήρηση της προηγούμενης συνταγματικής ονομασίας, η οποία χρησιμοποιούνταν επίσης από πολλούς άλλους διεθνείς οργανισμούς, τόσο για εγχώρια όσο και για διεθνή χρήση είναι υψίστης σημασίας. Η χώρα ισχυριζόταν ότι δεν θέτει αποκλειστικότητα στον όρο Μακεδονία είτε γεωγραφικά είτε ιστορικά. Διάφορες διαδηλώσεις και διαμαρτυρίες στη Πρώην Γιουγκοσλαβική Δημοκρατία της Μακεδονίας και στη σλαβομακεδονική διασπορά έγιναν για να υποστηρίξουν την άποψή τους ότι το δικαίωμά τους για αυτοδιάθεση παραβιάζεται από αυτό που θεωρούν ως απόρριψη του ονόματος από τη διεθνή κοινότητα. Η Ακαδημία Τεχνών και Επιστημών της Μακεδονίας προτείνει:
"Και σήμερα οι Σλάβοι ζουν εκεί (Μακεδονία) για μια περίοδο 1.400 χρόνων. Τι είναι φυσικότερο από ότι οι Βαλκανιζόμενοι Σλάβοι που έχουν ζήσει τόσο μακρά και συνεχώς στη Μακεδονία από το να πρέπει να ονομάζονται Μακεδόνες και η γλώσσα τους Μακεδονική;"
Εθνικιστές Σλαβομακεδόνες ισχυρίζονται ότι προέρχονται από τους αρχικούς αυτόχθονες Μακεδόνες και από τους σλαβικούς λαούς που εισέβαλαν στην περιοχή τον 6ο-8ο αιώνα μ.Χ., αναμειγνύοντας έτσι τόσο τους πολιτισμούς όσο και τις παραδόσεις.
Εξωτερικοί σύνδεσμοι
Κατηγορία:Μακεδονία Κατηγορία:Πολιτική της Βόρειας Μακεδονίας Κατηγορία:Πολιτική της Ελλάδας Κατηγορία:Σχέσεις Ελλάδας-Βόρειας Μακεδονίας
Φελίσιτι Τζόουνς
Η Φελίσιτι Τζόουνς (αγγλικά: Felicity Rose Hadley Jones, 17 Οκτωβρίου 1983) είναι Αγγλίδα ηθοποιός. Ξεκίνησε την καριέρα της στην υποκριτική από την παιδική της ηλικία. Σε ηλικία 12 ετών εμφανίστηκε στην ταινία The Treasure Seekers (1996). Συνέχισε με τον ρόλο της Έθελ Χάλοου στην τηλεοπτική σειρά The Worst Witch και την συνέχειά της Weird Sister College. Στο ραδιόφωνο έπαιξε τον ρόλο της Emma Grundy στην σειρά του BBC The Archers. Το 2008 εμφανίστηκε στην παραγωγή της Donmar Warehouse The Chalk House.
Το 2014 η ερμηνεία της ως Τζέιν Γουάιλντ Χόκινγκ στην ταινία Η Θεωρία των Πάντων έλαβε διθυραμβικές κριτικές και η ίδια έλαβε υποψηφιότητες για Όσκαρ, Χρυσή Σφαίρα, SAG, BAFTA και Screen Actors Guild Award Α' Γυναικείου Ρόλου. Το 2016 η Τζόουνς πρωταγωνίστησε στην περιπέτεια-θρίλερ Inferno, στην δραματική ταινία φαντασίας A Monster Calls και στην ταινία Rogue One: A Star Wars Story ως Jyn Erso. Το 2016 έλαβε το βραβείο BAFTA Britannia για την Βρετανίδα Καλλιτέχνη της Χρονιάς.
Προσωπική ζωή
Το 2013 η Τζόουνς χώρισε από τον γλύπτη Ed Fornieles, τον οποίο είχε γνωρίσει στην Οξφόρδη ενώ φοιτούσε στο Ruskin School of Art και με τον οποίο είχε σχέση για 10 χρόνια. Το 2015 ξεκίνησε να έχει σχέση με τον σκηνθέτη Charles Guard. Ο αρραβώνας τους ανακοινώθηκε τον Μάιο του 2017.
Εξωτερικοί σύνδεσμοι
Κατηγορία:Αγγλίδες ηθοποιοί ραδιοφώνου Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί θεάτρου
Τζον Μάικλ Μακ Ντόνα
Ο Τζον Μάικλ Μακ Ντόνα (John Michael McDonagh) είναι Βρεταννός σεναριογράφος και σκηνοθέτης ιρλανδικής καταγωγής, αδελφός του γνωστού θεατρικού συγγραφέα Μάρτιν Μακ Ντόνα.
Η οικογένεια Μακ Ντόνα εγκατέλειψε την Ιρλανδία λίγο πριν από τη γέννηση του Μάρτιν και κατέφυγε στο Κάμπεργουελ, ένα προάστιο του Λονδίνου. Τα παιδιά όμως δεν έχασαν την επαφή τους με την Ιρλανδία καθώς την επισκέπτονταν κάθε καλοκαίρι. Έτσι περνούσαν τους καλοκαιρινούς μήνες μεταξύ της ιδιαίτερης πατρίδας της μητέρας τους, το Easkey στο Sligo και εκείνης του πατέρα τους, το Κονεμάρα (Connemara) στο Γκάλγουει (Galway). Ο Τζον Μάικλ εγκατέλειψε το σχολείο στα δεκαέξι του και αποφάσισε να ασχοληθεί με τη συγγραφή. Το παράδειγμα του άλλωστε θα ακολουθήσει αργότερα και ο μικρότερος αδερφός του.
Οι γονείς τους ήταν άνθρωποι της εργατικής τάξης: Ο πατέρας τους δούλευε στις οικοδομές και η μητέρα τους ως παραδουλεύτρα. Όταν εκείνοι επέλεξαν να συνταξιοδοτηθούν πρόωρα προκειμένου να επιστρέψουν στη γενέτειρά τους, o Τζον Μάικλ πήρε την απόφαση, μαζί με τον μικρότερο αδερφό του και αργότερα γνωστό θεατρικό συγγραφέα) Μάρτιν, να μείνουν στο Λονδίνο και να αφοσιωθούν στη συγγραφή σεναρίων.
Έγινε ευρύτερα γνωστός με την ταινία The Guard που μεταφράστηκε στα ελληνικά ως "Εκτός νόμου και χρόνου", της οποίας ανέλαβε και τη σκηνοθεσία και το σενάριο.
Εξωτερικοί σύνδεσμοι
Κατηγορία:Άγγλοι σεναριογράφοι Κατηγορία:Ιρλανδοί σκηνοθέτες Κατηγορία:Ιρλανδοί σεναριογράφοι Κατηγορία:Άγγλοι σκηνοθέτες κινηματογράφου
Κωμπούς (Ωτ-Γκαρόν)
Το Κωμπούς (γαλλικά: Caubous, οξιτανικά: Caubós) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κωμπουζουά (γαλλικά: Caubousois).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Μαυραχάδες Καρδίτσας
Οι Μαυραχάδες είναι χωριό που βρίσκεται στο νοτιοανατολικό άκρο του Νομού Καρδίτσας. Απέχει περίπου 8 χιλιόμετρα από τον ποταμό Σοφαδίτη και σύμφωνα με την απογραφή 2011 έχει 413 κατοίκους. Στο χωριό έχει αναπτυχθεί ιδιαίτερα η καλλιέργεια του βαμβακιού, των σιτηρών και παλιότερα του καπνού. Το καλοκαίρι είναι η πιο κουραστική περίοδος για εκείνους τους ανθρώπους επειδή είναι η εποχή του θερισμού. Επίσης στο χωριό υπάρχουν δύο εκκλησίες, μια πλατεία και ένα σχολείο που δεν λειτουργεί, αλλά χρησιμεύει για διάφορες γιορτές όπως για παράδειγμα η γουρουνοχαρά και η κοπή της πίτας. Η ονομασία του χωριού κατά την Τουρκοκρατία ήταν Καραγάτσι, που στα τούρκικα σημαίνει μαύρο ξύλο. Τέλος το χωριό απελευθερώθηκε από τους Τούρκους το 1882.
Παραπομπές
Κατηγορία:Χωριά του νομού Καρδίτσας Κατηγορία:Δήμος Σοφάδων
Βραχονησίδα του κόλπου Φαούλ
Η ανώνυμη Βραχονησίδα - ύφαλος βρίσκεται στην Ερυθρά Θάλασσα στο κόλπο Φαούλ της Αιγύπτου. Απέχει 4 μίλια ή 5 χλμ από το κοντινότερο νησί το Ζαμπαργκάντ και 41 χλμ από το Ρας Μπανάς. Η βραχονησίδα είναι δημοφιλής για καταδύσεις και περιβάλλεται από κατακόρυφες βραχώδης ακτές σαν τοίχοι καλυμμένοι με κοράλια.
Ριχάρδα, μαρκησία του Σαλούτσο
Η Ριχάρδα, ιταλ.: Ricciardia, marchioness of Saluzzo (1410 - 16 August 1474, Φερράρα) ήταν κόρη του μαρκησίου του Σαλούτσο και με τον γάμο της έγινε δούκισσα της Φερράρα.
Βιογραφία
Ήταν κόρη του Θωμά Γ΄ μαρκησίου του Σαλούτσο και της Γαλλίδας συζύγου του Μαργαρίτας του Πιερπόν, κόρης του Ούγου Β΄ του Πιερπόν, του Ρονσύ και του Μπραιν.
Το 1429 παντρεύτηκε τον Nικολό Γ΄ δούκα της Φερράρα ως η 3η σύζυγός του, μετά την Τζιλιόλα της Καρράρα και την Παριζίνα Μαλατέστα. Είχαν παιδιά:
Μετά το τέλος του Nικολό το 1441, ο 10ετής Έρκολε θα μπορούσε θεωρητικά να διαδεχόταν τον πατέρα του, ως το μεγαλύτερο νόμιμο παιδί του. Ωστόσο, ο πατέρας της άφησε τον τίτλο στον νόθο γιο του Λεονέλλο, ο οποίος εξόρισε τη Ριχάρδα και τα δύο παιδιά της στη Νάπολη.
Ο Λεονέλλο κυβέρνησε για εννέα χρόνια και στη συνέχεια τον διαδέχτηκε ο αμφιθαλής αδελφός του Μπόρσο, ο οποίος κυβέρνησε για άλλα 21 χρόνια. Ωστόσο, εν τω μεταξύ η Ριχάρδα είχε δημιουργήσει συμμαχίες, έτσι με το τέλος του Μπόρσο κατάφερε να γίνει ο Έρκολε δούκας της Φερράρα.
Οικογένεια
Το 1429 παντρεύτηκε τον Nικολό Γ΄ δούκα της Φερράρα ως η 3η σύζυγός του, μετά την Τζιλιόλα της Καρράρα και την Παριζίνα Μαλατέστα. Είχαν παιδιά:
Βιβλιογραφικές αναφορές
Κατηγορία:Οίκος των Έστε
Όττο Πούχσταϊν
Ο Όττο Πούχσταϊν (γερμ. Otto Puchstein, 1856-1911) υπήρξε Γερμανός κλασικός αρχαιολόγος.
Βιογραφία
Γεννήθηκε στις 6 Ιουλίου 1856 στο τότε γερμανικό Λάμπες, σήμερα Łobez της Πολωνίας. Ο πατέρας του ήταν φούρναρης. Σχολείο πήγε στο Ντράμπουργκ, και ακολούθως σπούδασε κλασική αρχαιολογία, κλασική φιλολογία και λεβαντινολογία από το 1875 ως το 1879 στο Πανεπιστήμιο του Στρασβούργου. Συνέχισε με υποτροφία από το 1881 ως το 1883. Διορίστηκε καθηγητής της κλασικής αρχαιολογίας το 1896 στο Πανεπιστήμιο του Φράιμπουργκ, και από το 1905 ως το 1911 στο Γερμανικό Αρχαιολογικό Ινστιτούτο στο Βερολίνο.
Απεβίωσε στις 9 Μαρτίου 1911 στο Βερολίνο και ενταφιάστηκε στην γενέτειρά του.
Εξωτερικοί σύνδεσμοι
Κατηγορία:Γερμανοί αρχαιολόγοι
Μπάτμαν & Ρόμπιν
Το Μπάτμαν & Ρόμπιν (αγγλικά: Batman & Robin) είναι αμερικανική περιπέτεια παραγωγής 1997 σε σκηνοθεσία Τζόελ Σουμάχερ. Η ταινία είναι βασισμένη στο χαρακτήρα Μπάτμαν της DC Comics και αποτελεί το τέταρτο και τελευταίο μέρος της σειράς ταινιών Μπάτμαν των Τιμ Μπάρτον και Σουμάχερ και συνέχεια της ταινίας Μπάτμαν για Πάντα (Batman Forever, 1995). Ο Τζορτζ Κλούνεϊ αντικατέστησε τον Βαλ Κίλμερ στον πρωταγωνιστικό ρόλο του Μπάτμαν. Πρωταγωνιστούν επίσης οι Άρνολντ Σβαρτσενέγκερ, Ούμα Θέρμαν, Κρις Ο' Ντόνελ, Αλίσια Σιλβερστόουν και Μάικλ Γκόου. Η ταινία αφηγείται την ιστορία των Μπάτμαν και Ρόμπιν, οι οποίοι παλεύουν να διατηρήσουν τη συνεργασία τους, προσπαθώντας ταυτόχρονα να σταματήσουν τους Mr. Freeze, Poison Ivy και Bane από το να γεμίσουν τη Γκόθαμ Σίτι με πάγο και φυτά.
Η ανάπτυξη για το Μπάτμαν & Ρόμπιν ξεκίνησε αμέσως μετά το Μπάτμαν για Πάντα με τη Warner Bros. να προγραμματίζει την κυκλοφορία της ταινίας για τον Ιούνιο του 1997. Τα γυρίσματα ξεκίνησαν το Σεπτέμβριο του 1996 και ολοκληρώθηκαν τον Ιανουάριο του 1997, δύο εβδομάδες νωρίτερα από τον προγραμματισμό.
Ακολουθούμενη από την καλλιτεχνική αποτυχία της ταινίας, η Warner Bros. ακύρωσε την υλοποίηση της συνέχειας Batman Triumphant και η σειρά ταινιών τελικά επαναπροσδιορίστηκε το 2005 με το Batman Begins σε σκηνοθεσία Κρίστοφερ Νόλαν.
Πλοκή
Στη Γκόθαμ Σίτι, ο Μπάτμαν και ο Ρόμπιν προσπαθούν να σταματήσουν τον Mr. Freeze από το να κλέψει διαμάντια. Ο αρχικακός Mr. Freeze παγώνει τον Ρόμπιν και ξεφεύγει, προειδοποιώντας τον Μπάτμαν ότι έχει 11 λεπτά να ξεπαγώσει τον Ρόμπιν. Μαθαίνουν ότι ο Mr. Freeze ήταν ο επιστήμονας Δόκτωρ Βίκτορ Φράιζ ο οποίος μετά από ένα ατύχημα στο εργαστήριο κρυογενετικής που χρησιμοποιούσε ώστε να βρει μια θεραπεία για τη σύζυγό του, Νόρα, που έπασχε από μια θανατική ασθένεια με το όνομα Σύνδρομο ΜακΓκρέγκορ, παγιδεύτηκε σε ένα κουστούμι που κρατά τη θερμοκρασία του σώματός του υπό το μηδέν και παίρνει ενέργεια από διαμάντι.
Εν τω μεταξύ, στη Νότιο Αμερική, η βοτανολόγος Δόκτωρ Πάμελα Άισλι εργάζεται μαζί με τον Δόκτωρ Τζέισον Γούντρου, έναν τρελό επιστήμονα του οποίου η έρευνα σταματά απρόοπτα όταν η χρηματοδότησή του από τη Wayne Enterprises κόβεται. Ο Γούντρου δουλεύει πάνω σε έναν ορό, τον "Venom" και η Πάμελα ανακαλύπτει ότι ο Γούντρου χρησιμοποίησε τον ορό πάνω σε έναν κατάδικο και τον μεταμόρφωσε στον μυώδη Bane. Ο Δόκτωρ Γούντρου και η Πάμελα διαφωνούν για τη χρήση του ορού και όταν αυτή αρνείται να συνεργαστεί μαζί του, ο Γούντρου της δίνει διάφορες τοξίνες. Η Πάμελα μεταμορφώνεται στη σαγηνευτική Poison Ivy και σκοτώνει τον Γούντρου φιλώντας τον με τα τοξικά χείλη της. Φεύγει με τον Bane για τη Γκόθαμ, με σκοπό να χρησιμοποιήσει τα χημικά που παράγει η Wayne Enterprises.
Πίσω στη Γκόθαμ, η Μπάρμπαρα Γουίλσον, ανιψιά του Άλφρεντ Πενιγουόρθ, επισκέπτεται ξαφνικά την Έπαυλη Γουέιν μέχρι να επιστρέψει στο κολέγιο. Ο Άλφρεντ αποκαλύπτει ότι πάσχει από το Σύνδρομο ΜακΓκρέγκορ. Η Poison Ivy διακόπτει ένα συνέδριο τύπου της Wayne Enterprises, στο οποίο προτείνει ένα πρότζεκτ που θα μετατρέψει τη Γκόθαμ Σίτι σε τροπικό δάσος. Ο Μπρους Γουέιν απορρίπτει την πρότασή της και αργότερα σε ένα φιλανθρωπικό γεγονός της Wayne Enterprises με παρόντες τους Μπάτμαν και Ρόμπιν, η Poison Ivy τους σαγηνεύει καθώς και πολλούς άλλους άνδρες με τη σκόνη φερομόνης που ρίχνει. Στο πάρτι κάνει ξανά την εμφάνισή του ο Mr. Freeze και κλέβει διαμάντια. Ο Μπάτμαν πιάνει τον Mr. Freeze και τον στέλνει για κράτηση στο Άσυλο Άρκαμ αλλά καταφέρνει να δραπετεύσει με τη βοήθεια της Poison Ivy και του Bane.
Ο Ρόμπιν σαγηνεύεται από την Poison Ivy και αρχίζει να επαναστατεί εναντίον του Μπάτμαν. Η Poison Ivy αιχμαλωτίζει τον Ρόμπιν και σαγηνεύει τον Μπάτμαν. Η Μπάρμπαρα, που τώρα έχει γίνει η Μπάτγκερλ, καταφτάνει και τη νικά. Οι Μπάτμαν, Ρόμπιν και Μπάτγκερλ κυνηγάνε τον Mr. Freeze. Όταν φτάνουν στο παρατηρητήριο όπου βρίσκονται οι Mr. Freeze και Bane, η Γκόθαμ έχει παγώσει από το λέιζερ του Mr. Freeze. Ο Ρόμπιν και η Μπάτγκερλ έρχονται αντιμέτωποι με τον Bane και τον νικούν. Ο Mr. Freeze καταστρέφει το παρατηρητήριο με βόμβες που έβαλε ο Bane αλλά ο Μπάτμαν καταφέρνει να σωθεί. Η Μπάτγκερλ και ο Ρόμπιν ξεπαγώνουν τη Γκόθαμ.
Ο Μπάτμαν δείχνει στον Mr. Freeze μια κασέτα με την Poison Ivy να παλεύει με τη Μπάτγκερλ, στην οποία παραδέχεται ότι σκότωσε τη Νόρα. Ο Μπάτμαν λέει στον Mr. Freeze ότι η σύζυγός του δεν είναι νεκρή. Μεταφέρθηκε στο Άσυλο Άρκαμ όπου θα μπορέσει να ολοκληρώσει την έρευνά του. Ο Μπάτμαν ζητά από τον Βίκτορ τη θεραπεία που δημιούργησε για το πρώτο στάδιο του Συνδρόμου ΜακΓκρέγκορ για να τη δώσει στον Άλφρεντ. Ο Mr. Freeze δίνει τη θεραπεία. Η Poison Ivy κρατείται στο Άρκαμ με έναν εκδικητικό Mr. Freeze ως συγκρατούμενό της. Ο Άλφρεντ θεραπεύεται και όλοι συμφωνούν να αφήσουν την Μπάρμπαρα να μείνει μαζί τους στην Έπαυλη.
Παραγωγή
Με την εισπρακτική επιτυχία του Μπάτμαν για Πάντα (Batman Forever), τον Ιούνιο του 1995 η Warner Bros. προχώρησε αμέσως σε μια ακόμη συνέχεια. Προσέλαβε το σκηνοθέτη Τζόελ Σουμάχερ και το σεναριογράφο Ακίβα Γκόλντσμαν να επαναλάβουν τα καθήκοντά τους τον επόμενο Αύγουστο, και αποφάσισε ότι θα ήταν καλύτερο να αρχίσει γρήγορα η παραγωγή ώστε η ταινία να κυκλοφορήσει τον Ιούνιο του 1997. Ο Σουμάχερ ήθελε να τιμήσει τόσο το σαχλό στιλ της τηλεοπτικής σειράς Batman του 1960 και τη δουλειά του Ντικ Σπρανγκ, συγγραφέα των κόμικ. Το στόρι του σεναρίου του Μπάτμαν & Ρόμπιν, το σκέφτηκαν οι Σουμάχερ και Γκόλντσμαν κατά τη διάρκεια του pre-production της ταινίας Η Ετυμηγορία (A Time to Kill, 1996). Μέρη της παρελθοντικής ιστορίας του Mr. Freeze βασίστηκαν στη σειρά κινουμένων σχεδίων Batman: The Animated Series. Η αρχική ημερομηνία έναρξης της παραγωγής ήταν τον Αύγουστο του 1996 αλλά δεν ξεκίνησε μέχρι τις 12 Σεπτεμβρίου 1996. Τα γυρίσματα ολοκληρώθηκαν τέλη Ιανουαρίου 1997, δύο εβδομάδες νωρίτερα από τον προγραμματισμό. Το μεγαλύτερο μέρος των γυρισμάτων πραγματοποιήθηκε στα στούντιο της Warner Bros. στην Καλιφόρνια.
Ο Κρις Ο' Ντόνελ, σε σύγκριση με την εμπειρία του στο Μπάτμαν για Πάντα εξήγησε "Υπήρχε η αίσθηση ότι τα πάντα μαλάκωσαν τη δεύτερη φορά. Στο 'Μπάτμαν για Πάντα', αισθανόμουν ότι έκανα μια ταινία. Τη δεύτερη φορά, αισθανόμουν ότι γύριζα διαφημιστικό για παιδικό παιχνίδι". Σύμφωνα με τον Τζον Γκλόβερ, που υποδύθηκε τον Δόκτωρ Τζέισον Γούντρου "Ο Τζόελ (Σουμάχερ) καθόταν σε ένα γερανό με ένα μεγάφωνο και φώναζε πριν κάθε λήψη, 'Να θυμάστε όλοι, αυτό είναι ένα καρτούν'. Ήταν δύσκολο να ερμηνεύσεις κατά αυτόν τον τρόπο".
Κάστινγκ
Για το ρόλο του Μπάτμαν, ο Βαλ Κίλμερ προτίμησε να μην επιστρέψει. Ο Τζόελ Σουμάχερ παραδέχτηκε ότι αντιμετώπισε δυσκολίες στη συνεργασία του με τον Κίλμερ στο Μπάτμαν για Πάντα λέγοντας "Κατά κάποιο τρόπο παραιτήθηκε και κατά κάποιο τρόπο τον απολύσαμε". Ο Κίλμερ είπε ότι δεν γνώριζε για το γρήγορο προγραμματισμό παραγωγής της ταινίας και είχε ήδη υπογράψει να πρωταγωνιστήσει στην ταινία Ο Άγιος (The Saint, 1997). Ο Σουμάχερ διάλεξε τον Τζορτζ Κλούνεϊ καθώς πίστευε ότι μπορούσε να δώσει μια πιο ελαφριά ενσάρκωση του χαρακτήρα από ότι ο Μάικλ Κίτον και ο Βαλ Κίλμερ. Το πρόγραμμα γυρισμάτων επέτρεψε στον Κλούνεϊ να συμμετέχει ταυτόχρονα και στην τηλεοπτική σειρά Στην Εντατική (ER).
Για το ρόλο του Mr. Freeze πρώτη επιλογή ήταν ο Πάτρικ Στιούαρτ, πριν το σενάριο ξαναγραφτεί ώστε να ταιριάζει με την επιλογή του Άρνολντ Σβαρτζενέγκερ. Ο Σβαρτζενέγκερ έλαβε αμοιβή ύψους 25 εκατομμυρίων δολαρίων για να πρωταγωνιστήσει στην ταινία. Πιθανή για το ρόλο της Poison Ivy θεωρήθηκε η Ντέμι Μουρ.
Box office
Με προϋπολογισμό 125.000.000 δολάρια, το Μπάτμαν & Ρόμπιν άνοιξε στην 1η θέση με 42,8 εκατομμύρια δολάρια το πρώτο του τριήμερο. Οι συνολικές εισπράξεις στην Αμερική έφτασαν τα 107,3 εκατομμύρια δολάρια, ενώ στον υπόλοιπο κόσμο συγκέντρωσε 130,8 εκατομμύρια δολάρια. Παγκοσμίως απέφερε 238,2 εκατομμύρια δολάρια.
Ακυρωμένη Συνέχεια
Κατά τη διάρκεια των γυρισμάτων του Μπάτμαν & Ρόμπιν, η Warner Bros. εντυπωσιάστηκε με αποτέλεσμα να προσλάβει αμέσως τον Τζόελ Σουμάχερ για την επόμενη συνέχεια. Ωστόσο, ο σεναριογράφος Ακίβα Γκόλντσμαν απέρριψε την πρόταση να γράψει το σενάριο. Στα τέλη του 1996, η Warner Bros. και ο Σουμάχερ προσέλαβαν τον Μαρκ Προτόσεβιτς να γράψει το σενάριο της πέμπτης ταινίας Μπάτμαν, με προγραμματισμένη ημερομηνία κυκλοφορίας στα μέσα του 1999. Με τίτλο Batman Triumphant, το σενάριο του Προτόσεβιτς είχε ως αρχικακό το Σκιάχτρο (Scarecrow). Μέσω της τοξίνης του που προκαλεί φόβο, φέρνει πίσω στη ζωή τον Τζόκερ (Joker) ως ψευδαίσθηση στο μυαλό του Μπάτμαν. Οι Τζορτζ Κλούνεϊ και Κρις Ο' Ντόνελ θα επαναλάμβαναν τους ρόλους τους. Μετά όμως την αποτυχία της ταινίας ο Κλούνεϊ ορκίστηκε ότι δεν θα υποδυθεί ποτέ ξανά τον Μπάτμαν.
Η Warner Bros. αποφάσισε να μεταφέρει το κόμικ Batman: Year One του Φρανκ Μίλερ. Ο Σουμάχερ ένιωθε ότι χρωστούσε μια αληθινή ταινία Μπάτμαν λέγοντας "Θα πήγαινα πίσω στα βασικά και θα έκανα μια σκοτεινή απεικόνιση του Σκοτεινού Ιππότη". Προσέγγισε τη Warner Bros. για το Batman: Year One στα μέσα του 1998, αλλά το στούντιο ενδιαφερόταν να προσλάβει τον Ντάρεν Αρονόφσκι. Οι Αρονόφσκι και Φρανκ Μίλερ ανέπτυξαν ένα σενάριο βασισμένο στο Batman: Year One αλλά το πρότζεκτ δεν υλοποιήθηκε. Τελικά η Warner προσέλαβε τον Κρίστοφερ Νόλαν να σκηνοθετήσει την επόμενη ταινία Μπάτμαν τον Ιανουάριο του 2003, με αποτέλεσμα τον επαναπροσδιορισμό της σειράς με το Batman Begins που κυκλοφόρησε το 2005.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1997 Κατηγορία:Ταινίες παραγωγής Warner Bros. Κατηγορία:Αμερικανικές ταινίες δράσης Κατηγορία:Ταινίες σίκουελ Κατηγορία:Αγγλόφωνες ταινίες Κατηγορία:Ταινίες βασισμένες σε κόμικς της DC Κατηγορία:Μπάτμαν (ταινίες) Κατηγορία:Ταινίες παραγωγής PolyGram Filmed Entertainment Κατηγορία:Ταινίες τοποθετημένες σε ψυχιατρικές κλινικές Κατηγορία:Ταινίες με θέμα την τεχνητή νοημοσύνη Κατηγορία:Ταινίες γυρισμένες στο Βερμόντ Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στο Ντάλας Κατηγορία:Αμερικανικές ταινίες με υπερήρωες
Κωζάκ (Ωτ-Γκαρόν)
Το Κωζάκ (γαλλικά και οξιτανικά: Caujac) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Κωζακουά (γαλλικά: Caujaccois).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Γεώργιος Ρωμοσιός
Ο Γεώργιος Ρωμοσιός (23 Φεβρουαρίου 1929 - 31 Μαΐου 2016) ήταν ο πρώτος αρχηγός της Ελληνικής Αστυνομίας, με την μορφή που αυτή έχει σήμερα, μετά την ενοποίηση της Αστυνομίας Πόλεων με την Χωροφυλακή.
Βιογραφία
Γεννήθηκε στην Μεσοχώρα του Δήμου Πύλης Τρικάλων στις 23 Φεβρουαρίου 1929. Γονείς του ήταν η Παναγιώτα Ρωμοσιού και ο Κωνσταντίνος Ρωμοσιός.
Καταλαμβάνοντας τον βαθμό του Αντιστράτηγου, διετέλεσε αρχηγός της ΕΛ.ΑΣ από τις 6 Φεβρουαρίου 1985 έως τις 28 Απριλίου 1986. Ήταν ο άνθρωπος που ενοποίησε την Αστυνομία Πόλεων με τη Χωροφυλακή, προσδίδοντας στην ΕΛ.ΑΣ τη σημερινή της μορφή, και συντελώντας αποφασιστικά στην θεαματική βελτίωση των οργανωτικών και λειτουργικών δομών της.